És un organisme autònom local creat per l'Ajuntament de Gandia per a desenvolupar, de forma directa i descentralitzada, els serveis i les àrees d'actuació cultural específiques o relacionades amb les biblioteques municipals, amb l'arxiu històric de la ciutat i amb la literatura. Estatuts de l'IMAB Xarxa Municipal deBiblioteques de Gandia
Les biblioteques de hui són centres per a la informació, la cultura i l'aprenentatge i des d'elles tenim la responsabilitat de transmetre també valors relacionats amb el respecte i el reconeixement d'altres cultures, d'identitats diverses, tot donant opor-tunitats a les diferents expressions culturals i posant a l’abast dels usuaris tots els recursos que ens ofereixen les noves tecnologies.Des d'aquesta xarxa es fa un esforç constant per ampliar i millorar els serveis bibliotecaris, tenint en compte la situació social i demogràfica de la ciutat, tan diversa i plural des del punt de vista ètnic, cultural i lingüístic.
És l’organisme clau per preservar la memòria històrica de la ciutat. Hi recull la documentació produïda per la insti-tució municipal des del segle XIV. En aquest sentit, l'Arxiu Municipal Administratiu, prèvia valoració, trans-fereix cada any a l'AHG els documents que tenen més de vint anys. Així mateix, l'AHG incorpora arxius d'altres entitats locals i comarcals; col·lecciona materials especials, com ara fotogra-fies, plànols i gravacions, i dóna servei com a Centre Comarcal d’Arxius. A més a més, hi inclou una biblioteca històrica i dels clàssics, integrada a la xarxa municipal.
Missió: aplec, conservació, servei i difusió documental d’àmbit local.Visió: esdevenir centre documental de referència comarcal en la societat de la informació i el coneixement.